Ahojte

 **V tomto šk. roku vás už asi nebudem skúšať (osobne). Ale!!! Učiť by ste sa mali a známky nejaké získate. Všetko učivo, ktoré vám pošlem budete potrebovať vedieť k maturitám. Takže vás poprosím:**

1. pošlete mi na mail: strbava.gabriela@gmail.com urobené poznámky z Nezamestnanosti, Inflácie (to už by ste mali mať hotové) a z nového učiva Národné hospodárstvo. Samozrejme by bolo super, keby ste o tom so mnou dokázali diskutovať v septembri 2020.

2. Ako mi to pošlete: odfotíte si cez mobil Váš zošit a dáte mi foto do mailu do prílohy. V zošite môžete mať učivo prepísané alebo vytlačený môj text, podčiarknuté dôležité body a prilepené alebo prispinkované v zošite.

3. **Posielajte mi všetko odfotené spolu naraz do mailu (to znamená-príde mi 1mail) do 20.4.2020**

 Chýbate mi, dávajte si na seba pozor. G.Štrbavá

 **NÁRODNÉ HOSPODÁRSTVO**

 Národné hospodárstvo je v dejinách ľudstva relatívne mladý fenomén, ktorý je spojený až s obdobím novovekých dejín. Kedysi dávno v počiatkoch ľudskej spoločnosti si **domáce hospodárstvo** zabezpečovalo vykonávanie všetkých prác. V tomto hospodárstve sa realizovala výroba a spotreba podľa požiadaviek uzatvorenej rodiny či kmeňa. Výrobca tu teda bol zároveň i spotrebiteľom.

 Až postupné prehlbovanie spoločenskej deľby a špecializácie práce viedlo k tomu, že ľudia začali vyrábať určitý druh tovaru. Tým sa stali odkázanými na vzájomnú výmenu svojich produktov. Obchodovanie sa spočiatku odohrávalo len v rámci jednotlivých miest, či medzi susediacimi usadlosťami. Vznikali **mestské hospodárstva**.

 Až obrovský rozvoj výrobných technológií v období priemyselnej revolúcie umožnil veľkovýrobu statkov, skvalitnenie cestnej a informačnej infraštruktúry. Vďaka tomu sa miestne trhy prepojili do **národného trhu**, ktorý bol hlavným predpokladom vzniku **národného hospodárstva.**

**Národné hospodárstvo tvoria všetky subjekty na území štátu, ktoré vykonávajú ekonomické činnosti.**

 Každé národné hospodárstvo potreby svojich obyvateľov uspokojuje na rôznej úrovni. A preto sa **životná úroveň** v rôznych krajinách líši.

**Štruktúra národného hospodárstva**

Národné hospodárstvo každej krajiny má svoju štruktúru. Najčastejšie sa na sledovanie štruktúry NH používajú tieto hľadiská klasifikácie:

* odvetvová štruktúra,
* sektorová štruktúra,
* štruktúra podľa klasifikácie produkcie,
* územná /regionálna/ štruktúra.

**Odvetvová štruktúra národného hospodárstva**

 **Odvetvie** je časť národnej ekonomiky, ktorú tvoria podniky s rovnakými alebo príbuznými produktmi a predmetom činnosti.

**Sektorová štruktúra národného hospodárstva**

 Odvetvia s podobnými charakteristickými znakmi vytvárajú **sektory národného hospodárstva.**

Rozlišujeme:

* **primárny sektor** – pozostáva z odvetví produkujúcich prvotné suroviny a energie ako sú poľnohospodárstvo, ťažobný a energetický priemysel a podobne,
* **sekundárny sektor** – tvoria ho odvetvia spracovateľského priemyslu a stavebníctvo, ktoré využívajú a ďalej spracovávajú výstupy primárneho sektora,
* **terciárny sektor** – tvorí ho obchod, doprava a iné druhy služieb, napr. reštaurácie, hotely, bankovníctvo, poisťovníctvo a podobne,
* **kvarciárny sektor** – patrí tu oblasť vedy a výskumu, školstvo, zdravotníctvo.

**Územná štruktúra národného hospodárstva**

 Národné hospodárstvo každej krajiny možno členiť aj podľa jednotlivých územných celkov. V Slovenskej republike existuje 8 základných územno-správnych celkov /vyššie územné celky – samosprávne kraje/:

**Štruktúra národného hospodárstva z hľadiska kvalifikácie produkcie**

 Podľa tejto klasifikácie možno národné hospodárstvo členiť na ekonomické činnosti ako poľnohospodárska produkcia, priemyselná produkcia, stavebná produkcia, obchod, doprava a spoje, hotelové a reštauračné služby, peňažníctvo a poisťovníctvo a podobne.